**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱՆՔԻ ԽՈՍՔԸ ՀԱՆՐԱԿՐԹԱԿԱՆ ԴՊՐՈՑՆԵՐԻ ՇՐՋԱՆԱՎԱՐՏՆԵՐԻՆ**

Սիրելի´ շրջանավարտներ.

Ընդունեք իմ ամենաջերմ շնորհավորանքներն ու լավագույն ցանկությունները Վերջին դասի և Վերջին զանգի կապակցությամբ:

Այսօր, կհնչի խորհրդանշական Վերջին զանգը, որը կազդարարի ձեր կյանքի դպրոցական - ուսումնառության տարիների հրաժեշտը, ձեր համար հարազատ դարձած կրթօջախին, սիրելի ուսուցիչներին, ընկերներին, ինչպես նաև պատանեկության տարիներին՝ անմոռանալի խենթություններով իմաստնացած հուշերին:

Դուք սովորեցիք դպրոցում, դաստիարակվեցիք դպրոցում ընտանիքի հետ զուգահեռ, կոփվեցիք հայրենասիրության ու ազատատենչության գաղափարով, ապրելու և արարելու գալիքով, մարդ լինելու բառի խորիմաստով, արժանի քաղաքացի դառնալու արժանապատվությամբ, զինվեցիք առարկայական գիտելիքներով, ահա՝ պատանեկության տարիներին ուսուցիչներից ստացած պատգամը:

Սիրելի´ շրջանավարտներ, դուք եք մեր երկրի ապագան կերտող նոր սերունդը: Այսօր, ձեզ համար անչափ կարևոր է մասնագիտության ճիշտ ընտրությունը, որպեսզի կյանքում գտնեք ձեր ճիշտ տեղը: Համոզված եմ, որ դպրոցական տարիներին Ձեր՝ ազգային ոգով դաստիարակությունը, ստացած գիտելիքները ուղեկիցը կլինեն ձեր կյանք մտնելու և հաղթահարելու ցանկացած դժվարություն:

Հարգելի ուսուցիչներ, շնորհավորում եմ նաև ձեզ, ձեր անդուլ ու հոգենվիրում աշխատանքի համար, որովհետև Դուք եք տվել երեխաներին այն հիմնարար գիտելիքներն ու դաստիարակությունը, որոնց հիմքի վրա այսօրվա շրջանավարտները կառուցելու են իրենց վաղվա օրը:

Մեկ անգամ ևս շնորհավորում եմ Ձեզ, սիրելի շրջանավարտներ, այս հանդիսավոր և բացառիկ կարևոր օրվա՝ Վերջին զանգի կապակցությամբ, մաղթում եմ՝ նպատակների իրականացում:

**Թալին համայնքի   
ղեկավար՝ Սարգիս Արամյան**